Národný informačný systém podpory výskumu a vývoja v SR   – prístup k elektronickým informačným zdrojom
NISPEZ

                

  	

SPRÁVA ZO ZPC  
 -STREAMLINING THE IMPLEMENTATION OF STRUCTURAL FUNDS-

1.  účastník ZPC	
Priezvisko	Sabaka	
Meno	Robert	
Titul	Ing.	
NÁzov pracoviska	Centrum vedecko-technických informácií Slovenskej republiky	
Adresa pracoviska	Lamačská cesta 8/A, Bratislava 811 04	
PracovnÉ Zaradenie 	Projektový manažér	
Znalosť jazykov	Anglický jazyk - IELTS band 7	

2.  ZPC	
šTáT	Belgicko	
Mesto	Brusel	
vykonaná v dňoch	1. 12. 2010 	
Názov prijímajúcej organizácie	European Commision, Directorate-General Regional Policy	
Adresa prijímajúcej organizácie	Albert Borschette Centre, Rue Froissart 36, 1040 Brussels	
účel cesty 	Účasť na pracovnom stretnutí s názvom "Streamlining the implementation of Structural Funds"	
Spôsob Financovania	Letenka (Vien-Bru a späť) - plne hradená pozývajúcou stranou (EK)
Ostatné náklady - CVTI SR 	

3.  Rámcový program pobytu	
Dátum	1. 12. 2010	
hodina	10:00 - 17:30	
Navštívené zahraničné organizácie	 European Comission, Directorate General for Regional Policy	
Mená a funkcie kontaktovaných zahraničných partnerov	Michele Pasca-Raymondo - námestník generálneho riaditeľa	
kontaktné adresy	michele.pasca-raymondo@ec.europa.eu	

4.  Stručný priebeh rokovaní	
Otvorenie	1. 12. 2010, 10:00 hod 	
Príspevky	1. Úvodný príhovor - privítanie: Michele Pasca-Raymondo

2.Prezentacia piatej kohéznej správy, Peter Berkowitz

     Závery z 5 kohéznej správy prednesenej zástupcom generálneho riaditeľstva pre regionálnu politiku (zástupcom vedúci oddelenia plánovania, výhľadových štúdií, posudzovaní vplyvov) vyzdvihla výrazný prínos politiky súdržnosti EÚ k rastu a rozvoju EÚ ako celku. Správa konštatuje pozitíva v pokračujúcom znižovaní rozdielov medzi regiónmi v rámci EÚ a v pokračujúcom zvyšovaní konkurencieschopnosti menej rozvinutých regiónov, ktorá je jedným z hlavných predpokladov na zabezpečenie vyššej miery zamestnanosti, zvyšovaniu výskumu a inovácií ako i zlepšeniu infraštruktúry. Zástupca GR sa zmienil aj o potrebe zlepšenia koordinácie a riadenia zámerov medzi jednotlivými úrovňami (regionálna, národná, EÚ) ako aj potreby zabezpečenia efektívneho vynakladania finančných prostriedkov alokovaných na politiku súdržnosti s dôrazom na potrebu dôslednejšej orientácie sa na výsledky. Správa konštatuje potrebu synchronizácie politiky súdržnosti so stratégiou Európa 2020 a to hlavne v nasledovných tematických okruhoch ako sú napríklad: 

•	Zvyšovanie tematickej koncentrácie (koncentrácii prostriedkov na menší počet priorít),
•	Zavedenie nových ustanovení tykajúcich sa potreby vytvorenia stimulov pre reformy nevyhnutné k zabezpečeniu účinného využívania finančných prostriedkov priamo súvisiacich s politikou súdržnosti, 
•	Zlepšenie hodnotenia, výkonnosti a výsledkov formou revízie a úprav foriem monitorovania stanovením jasných merateľných cieľov a ukazovateľov (ex-ante),
•	Posilnenie strategického plánovania,
•	Posilnenie riadenia,
•	Zefektívnenie a zjednodušenie systému čerpania finančných prostriedkov formou zjednodušenia administratívnej záťaže, zosúladenia pravidiel tykajúcich sa oprávnenosti výdavkov, atď.,
  
Zverejnením tejto správy sa začal proces verejných konzultácií s trvaním až do 31. januára 2011. Všetky zainteresované strany boli vyzvané na pripomienkovanie publikovaných záverov.

3. IT systémy na zlepšenie implementácie štrukturálnych fondov, Christophe de Lassus Saint Genies  

     S príchodom nového programového obdobia sa plánuje s implementáciou nových a inovatívnych IT riešení administrácie štrukturálnych fondov (na lokálnej a národnej úrovni), ktorých hlavným prínosom bude prechod na plne elektronický systém komunikácie a zasielania podkladov v rámci snahy o zjednodušenie a zefektívnenie agendy projektov. Prínosom takéhoto riešenia bude eliminácia papierovej agendy ako i potreby fotokópii a vynára sa možnosť spätného monitorovania stavu vybavovania napr. platieb, žiadostí, atď. zo strany žiadateľa. Budovanie takéhoto systému ma zabezpečiť aj kumuláciu poznatkov a odporúčaní od jednotlivých zainteresovaných strán, čo má slúžiť k lepšej informovanosti a transferu informácií na všetkých úrovniach. Náročnosť obsluhy takýchto riešení je minimalizovaná na základnú znalosť ovládania práce s PC a internetom, preto potreba akýchkoľvek školení bude minimálna ak nie žiadna.

4. Štandardizácia pravidiel oprávnenosti v budúcnosti, Nicholas Martyn

    Prednášajúci prezentoval snahu EÚ k väčšej harmonizácii a zosúladeniu pravidiel  týkajúcich sa oprávnenosti a implementácie štrukturálnych fondov. Samotný proces harmonizácie sa musí realizovať opatrne a premyslene ináč môže pôsobiť kontraproduktívne - generujúci reštriktívne pravidlá. Snaha EÚ je zameraná aj na prehodnotenie pravidiel oprávnenosti najmä u skupiny výdavkov ako sú paušálne výdavky a režijné náklady. Súčasné snahy vedú k častejšiemu zavádzaniu paušálnych výdavkov a jednotkovej ceny odvodenej od podobných projektov už  realizovaných  v rámci  štrukturálnych fondov. 

	Diskutujúcimi bol nadnesený problém nepomeru personálnych výdavkov v rámci krajín EÚ ako i problém interpretácie pravidiel rôznymi úrovňami riadenia, čo často ústí až do neprimeraných požiadaviek kladených na riešiteľov projektov.        

5. Zjednodušené náklady: metódy a perspektívy, Myrto Zorbala; Andreas Von Busch
6. Projekty generujúce profit: metódy kalkulácií a potreby zjednodušenia, Anton Schrag    

    Prednášajúci nadviazali na snahu EÚ o zjednodušenie implementácie  štrukturálnych fondov v snahe znížiť cenu projektov. Realizáciou opatrení má dôjsť k zamedzeniu duplikátnych platieb ako i zameraniu sa na reálne výstupy projektov namiesto zbierania dokumentácie potvrdzujúcej investovanie výdavkov. Zjednodušeniu administrácie štrukturálnych fondov má napomôcť aj zavedenie pevnej sadzby paušálnych výdavkov odvíjajúcej sa percentuálnym podielom od priamych výdavkov.

7. Záverečné poznámky - ukončenie, Michele Pasca-Raymondo

5.  Odporúčané závery	
Navrhované opatrenia, úlohy pre vlastný útvar resp. MŠVVŠ SR	•	Zozbieranie pripomienok, nápadov a riešení s cieľom identifikácie redundantnej administratívnej záťaže - možnosť navrhnutia riešenia smerom k EK ako i  možnosť spolupodieľania sa na budúcich pravidlách štrukturálnych fondov.   
•	Zavedenie pevnej sadzby paušálnych výdavkov	

6.  Prehľad prinesenej dokumetácie  a miesto jej uloženia	
Prezentácie jednotlivých prispievateľov v papierovej forme. Miesto uloženia: Projektová kancelária CVTI SR  	

7.  osobitne vyhodnotený očakávaný prínos ZPC	
Každé takéto stretnutie vytvára priestor na prezentáciu konkrétnych skúsenosti s implementáciou štrukturálnych fondov s možnosťou zdieľania poznatkov s ostatnými riešiteľmi v rámci EÚ. Dôležitosť spočíva aj možnosti reálneho ovplyvnenia formovania budúcich pravidiel v prospech riešiteľov projektov čo je zabezpečené samotným zvolaním pracovného stretnutia ako i ochotou EK poskytnúť priestor na názory a pripomienky riešiteľov z krajín EÚ.    	

8.  Spôsob zverejnenia výsledkov	
Správa bude zaslaná	prof. RNDr. Ján Turňa, CSc. - riaditeľ CVTI SR
PhDr. Daniela Birová - vedúca PK
Ing. Jana Kováčová - projektový manažér
Ing. Ľubomír Bilský - projektový manažér	

Súhlasím so zverejnením správy na internete

Správu vypracoval: Ing. Robert Sabaka
Dátum: 13. 12. 2010
Správu schválil: prof. RNDr. Ján Turňa, CSc.